सन्त गाहिरा गुरु विश्वविद्यालय, सरगुजा
संत गाहिरा गुरु विश्वविद्यालय, छत्तीसगढ़ के सरगुजा जिले के मुख्यालय अंबिकापुर में स्थित विश्वविद्यालय है। पहले इसका नाम "सरगुजा विश्वविद्यालय" था। इस विश्वविद्यालय की स्थापना और निगमन छत्तीसगढ़ विश्वविद्यालय अधिनियम संख्या 18, 2008 द्वारा 2 सितंबर, 2008 को किया गया था। विश्वविद्यालय का क्षेत्रीय अधिकार क्षेत्र पूरे सरगुजा मंडल तक फैला हुआ है जिसमें पांच राजस्व जिले शामिल हैं।  इसमें कोरिया, सरगुजा, जशपुर, सूरजपुर और बलरामपुर शामिल हैं। 